Fredag holdt Hobro-Aalborg Landboforening taktikmøde oven på den kontroversielle beslutning, som Mariagerfjord Byråd sent torsdag aften traf. Fjordkommunen skærper miljøkravene til landmænd, der vil udvide deres bedrifter. Krav som er skrappere end de generelle regler i husdyrloven. Landboforeningens formand Arne Buus, Nibe, er oprørt. - Vi føler også virkelig uretfærdigt behandlet. Det er det rene galimatias. Mariagerfjord Byråd handler langt ud over, hvad loven tillader. Et krav om maksimalt 12 kilo kvælstof per hektar kan ikke engang en økologisk græsmark leve op til, siger Arne Buus til P4 Nordjylland. Landboforeningen vil rejse sagen over for miljøminister Troels Lund Poulsen, ligesom afgørelsen formentlig ankes til Miljøklagenævnet.
Stor utilfredshed med Mariagerfjord Kommunes skærpede krav til udledning